ΓΡΑΠΤΗ ΕΡΩΤΗΣΗ P-1940/01

υποβολή: Joaquim Miranda (GUE/NGL) προς την Επιτροπή

(26 Ιουνίου 2001)

Θέμα: Εγκατάσταση του φυσικού αερίου στην περιοχή της Λισσαβόνας

Η εγκατάσταση του φυσικού αερίου στην περιοχή της Λισσαβόνας προκάλεσε πολλές διαμαρτυρίες των καταναλωτών του δικτύου αερίου πόλης και έχουν επίσης αυξηθεί σημαντικά τα ατυχήματα που οφείλονται στην ποιότητα τωνπηρεσιών που παρέχει η εταιρεία Lisboags.

Η κατάσταση αυτή είναι αποτέλεσμα της διάλυσης των τεχνικών κέντρων της Lisboags που οδήγησε στην κατάργηση θέσεων εργασίας τις οποίες κατείχε προσωπικό μεγάλης εμπειρίας και τεχνικής επάρκειας, το οποίο αντικατεστάθη από εργολάβους καιπεργολάβους που παρέχουν εργατικό δυναμικό με το σύστημα της προσωρινής απασχόλησης, ήτοι από προσωπικό με όχι επαρκή προσόντα.

Εξ άλλου, στα παληά δίκτυα και εγκαταστάσεις του του δικτύου αερίου πόλης, η Lisboags δεν προέβη στην απαραίτητη αντικατάσταση των σωλήνων μολύβδου, γαλβανισμένου σιδήρου από ενώσεις και συνδέσεις από στουπιά λίνου, λιωμένου σιδήρου με σφυρήλατες ενώσεις, με χρησιμοποίηση αμιάντου, μολύβδου, κλπ . Έτσι, δεδομένου ότι το φυσικό αέριο δεν έχει τα αυτά χαρακτηριστικά προς το αέριο πόλης, το μελλοντικό δίκτυο θα κινδυνεύει ακόμη περισσότερο από διαρροές και ατυχήματα.

Η κατάσταση αυτή έχει καταγγελθεί από διάφορους φορείς, μεταξύ των οποίων και από την DECO (Πορτογαλική Οργάνωση για την Προστασία των Καταναλωτών) και από τις ίδιες τιςπηρεσίες της Πολιτικής Προστασίας του Δημοτικού Συμβουλίου της Λισσαβόνας, οι οποίες πραγματοποίησαν ελέγχους στα σπίτια των καταναλωτών και διεπίστωσαν πολλές ανωμαλίες και διαρροές αερίου οι οποίες δημιουργούν σοβαρές αμφιβολίες ως προς την ασφάλεια του εξοπλισμού.

Η σχετική με τον τομέα αυτόν κοινοτική νομοθεσία προβλέπει ότι η κάθε επιχείρηση διανομής εκμεταλλεύεται, διατηρεί και αναπτύσσει ένα ασφαλές, αξιόπιστο και αποτελεσματικό δίκτυο, με τον απαιτούμενο σεβασμό του περιβάλλοντος.

Η Επιτροπή γνωρίζει την σοβαρή αυτή κατάσταση; σε ποιο βαθμό ανταποκρίνεται αυτή στα αντίστοιχα ευρωπαϊκά πρότυπα και τι είδους δράση προβλέπεται ώστε να εξασφαλίζεται ένα ασφαλές δίκτυο το οποίο να εγγυάται την αποφυγή των ατυχημάτων που οφείλονται στην ακαταλληλότητα τωνλικών που χρησιμοποιήθηκαν ή την έλλειψη ειδικευμένου προσωπικού κατά την εγκατάσταση του δικτύου.

Απάντηση της κας de Palacio εξ ονόματος της Επιτροπής

(27 Ιουλίου 2001)

Η Επιτροπή δεν ενημερώθηκε πρωτύτερα για την ύπαρξη ελλειμμάτων στο σύστημα διανομής φυσικού αερίου της Λισσαβώνας.

Η ύπαρξη ασφαλών και αξιόπιστων συστημάτων αγωγών για το φυσικό αέριο αποτελούν προϋπόθεση sine qua non προκειμένου να περιοριστούν οι κίνδυνοι που συνεπάγεται η μεταφορά φυσικού αερίου. Λόγω των φυσικών χαρακτηριστικών του φυσικού αερίου και των κινδύνων, τόσο για τη δημόσιαγεία όσο και για το περιβάλλον, η Επιτροπή είναι της γνώμης ότι δεν πρέπει να τεθούνπό αμφισβήτηση οι εθνικοί και διεθνείς κώδικες και πρότυπα για τον σχεδιασμό και την κατασκευή συστημάτων αγωγών φυσικού αερίου και συνδεδεμένων εγκαταστάσεων, των οποίων ο σχεδιασμός και η εφαρμογή πρέπει να συνάδει ή να συνδυάζεται με την εθνική νομοθεσία.

Η ευθύνη για τη συμμόρφωση και την εφαρμογή των τεχνικών απαιτήσεων ασφαλείας, οι οποίες διέπουν, βάσει της εθνικής νομοθεσίας, την κατασκευή και λειτουργία των εγκαταστάσεων αερίου, των αγωγών αερίου και των συστημάτων διανομής, ανήκει στις εθνικές αρχές.

Η Επιτροπή δεν έχει άμεση αρμοδιότητα όσον αφορά την ασφάλεια των τεχνικών εγκαταστάσεων αερίου.

Στο πορτογαλικό νομοθετικό πλαίσιο, όλα τα έργα που αφορούν φυσικό αέριο απαιτούν την έγκριση του Υπουργείου Βιομηχανίας και Ενεργείας. Οι τεχνικές προδιαγραφές τους πρέπει να συμφωνούν με τις σχετικές εθνικές νομοθετικές διατάξεις και, ως εκ τούτου, με τις τεχνικές απαιτήσεις και προδιαγραφές που ορίζονται καθώς και με τα διάφορα ψηφίσματα που έχουν εκδοθεί μέχρι στιγμής. Εξ όσων γνωρίζει η Επιτροπή, οι απαιτήσεις σχεδιασμού και κατασκευής αγωγών βάσει της πορτογαλικής νομοθεσίας και ηποχρεωτική εφαρμογή των διεθνών προτύπων και προδιαγραφών στον εν λόγω τομέα είναι του ιδίουψηλού επιπέδου με τα άλλα κράτη μέλη και, εφόσον τηρείται, αναμένεται να συμβάλει στην ασφαλή διακίνηση και προμήθεια φυσικού αερίου.